stanford-oval/wikipedia huggingface dataset:
Miami Sol
Seuran historia > Menestys

Miami Sol pelasi WNBA:ssa kolme kautta, kaudesta 2000 kauteen 2002. Sol eteni WNBA:n pudotuspeleihin kerran, kaudella 2001, jolla seura sijoittui runkosarjassa itäisen konferenssin kolmanneksi voittoprosentilla 62,5 (20 voittoa ja 12 tappiota). Pudotuspelien ensimmäisellä kierroksella Sol sai vastaansa idän runkosarjakakkosen New York Libertyn, joka vei ottelusarjan nimiinsä voitoin 2–1, pistein 62–46, 50–53 ja 72–61. Ensimmäisellä kaudellaan Sol sijoittui runkosarjassa konferenssinsa kuudenneksi voittoprosentilla 40,6 (13 voittoa ja 19 tappiota) ja viimeisellä kaudellaan niin ikään konferenssinsa kuudenneksi, voittoprosentilla 46,9 (15 voittoa ja 17 tappiota).
Seuran historia > Tehokkaimmat pelaajat > Pisteet

Miami Solin paras pistenainen oli seuran kaikilla kausilla laituri/takamies Sheri Sam, jonka seura hankki riveihinsä vapaana agenttina ennen kauden 2000 alkua. Kaudella 2000 Sam teki yhteensä 396 pistettä 31:ssä ottelussa, keskimäärin 12,8 pistettä ottelua kohden, kaudella 2001 444 pistettä 32:ssa runkosarjaottelussa,  keskimäärin 13,9 per ottelu, ja kaudella 2002 463 pistettä 32:ssa ottelussa, keskimäärin 14,5 pistettä ottelua kohden.
Muita yli kymmenen pisteen pistekeskiarvoon Sol-paidassa yhden kauden aikana yltäneitä pelaajia ovat australialainen takamies Sandy Brondello, venäläinen laituri Jelena Baranova ja yhdysvaltalainen takamies Betty Lennox. Brondello pelasi seurassa kaudet 2001 ja 2002. Kaudella 2001 hän teki 29:ssä pelaamassaan runkosarjaottelussa 367 pistettä (kolmanneksi eniten Sol-pelaajista), keskimäärin 12,7 pistettä ottelua kohden (seuransa toiseksi paras pistekeskiarvo), ja kaudella 2002 263 pistettä (kolmanneksi eniten Sol-pelaajista) 30:ssä ottelussa, keskimäärin 8,8 pistettä per ottelu (Solin kolmanneksi paras pistekeskiarvo). Baranova pelasi seurassa vain kauden 2001, jolla hän teki Sol-pelaajista toiseksi eniten pisteitä, 378 32:ssa runkosarjaottelussa, keskimäärin 11,8 pistettä ottelua kohden (seuransa kolmanneksi paras pistekeskiarvo). Lennox pelasi Miami Solin riveissä kauden 2002, jolla hän oli seuransa toiseksi paras pistenainen tehtyään 310 pistettä 26:ssa ottelussa (pistekeskiarvo 11,9).
Seuran historia > Tehokkaimmat pelaajat > Levypallot

Kaudella 2000 eniten levypalloja kerännyt Sol-pelaaja oli saksalainen sentteri Marlies Askamp, kaudella 2001 Jelena Baranova ja kaudella 2002 Sheri Sam. Askamp keräsi kaudella 2000 yhteensä 231 levypalloa (puolustuspään levypalloja 135, hyökkäyspään 96) 32:ssa ottelussa (keskimäärin 7,2 ottelua kohden), mikä jäi seuraennätykseksi. Baranovan levypallomäärä oli kaudella 2001 191, joista valtaosa, 151, puolustuspään levypalloja. Sheri Sam keräsi kaudella 2002 155 levypalloa, 97 puolustuspäässä ja 58 hyökkäyspäässä.
Muita yli sataan levypalloon Solin riveissä yhden kauden aikana yltäneitä pelaajia ovat laituri Sharon Manning (kaudella 2000), takamies Debbie Black (kausilla 2001 ja 2002), sentteri Ruth Riley (kaudella 2001), sentteri Pollyanna Johns (kaudella 2002) ja laituri Kristen Rasmussen.
Seuran historia > Tehokkaimmat pelaajat > Riistot ja torjunnat

Eniten riistoja Sol-paidassa napsinut pelaaja on Debbie Black. Kaudella 2000 hänelle kertyi 58 riistoa, kaudella 2001 82 riistoa ja kaudella 2002 59 riistoa. Black oli Solin sisäisen riistotilaston kärkinimi kausilla 2000 ja 2001, 2002 hänen edelleen nousi Sheri Sam 69:llä pallon riistolla. Kauden 2001 päätteeksi Black palkittiin WNBA:n parhaan puolustavan pelaajan palkinnolla (WNBA Defensive Player of the Year Award).
Eniten torjuntoja Solin riveissä keräsi Ruth Riley. Kaudella 2001 hänelle kertyi runkosarjassa 46 torjuntaa, 11 vähemmän kuin Jelena Baranovalla, ja kaudella 2002 41 torjuntaa, selvästi eniten Sol-pelaajista. Kaudella 2000 Solin sisäisen blokkitilaston kärjessä olivat sentteri Shantia Owens (26 torjuntaa) ja Marlies Askamp (21 torjuntaa).
Seuran historia > Toiminnan päättyminen

Miami Solin toiminta päättyi vuoden 2002 lopulla taloudellisten syiden vuoksi. Samana vuonna lopetti toimintansa myös toinen vuonna 2000 aloittanut WNBA-seura, Portlant Fire, ja kaksi WNBA-seuraa, alkuperäisseura Utah Starzz ja vuonna 1999 liigaan tullut Orlando Miracle, vaihtoivat kaupunkia.
Huhtikuussa 2003, samaan aikaan WNBA:n uusien pelaajien varaustilaisuuden kanssa, järjestettiin dispersal draft, jossa muut WNBA-seurat saivat varata pelaajia, joiden pelaajaoikeudet olivat kuuluneet Solille ja Firelle. Sol-pelaajia varattiin tilaisuudessa kuusi ja Firen pelaajia kahdeksan. Tilaisuuden kolme ensimmäistä varausta olivat Solin pelaajia, Detroit Shock varasi Ruth Rileyn, Minnesota Lynx Sheri Samin ja Cleveland Rockers Betty Lennoxin. Muita varattuja Sol-pelaajia olivat Debbie Black (Connecticut Sun), Pollyanna Johns (Charlotte Sting) ja Jelena Baranova (New York Liberty).
Seurassa pelanneita pelaajia

Marlies Askamp (2000–2002)
Jelena Baranova (2001)
Debbie Black (2000–2002)
Sandy Brondello (2001–2002)
Iziane Castro Marques (2002)
Katrina Colleton (2000–2001)
Milena Flores (2000)
Kisha Ford (2000–2001)
Pollyanna Johns (2002)
Betty Lennox (2002)
Sharon Manning (2000)
Vanessa Nygaard (2002)
Shantia Owens (2000)
Kristen Rasmussen (2000–2002)
Ruth Riley (2001–2002)
Sheri Sam (2000–2002)
Päävalmentajat

Ron Rothstein (2000–2002)
Monsterbore

| Monsterbore> Tiedot |
| --- | --- |
Tyylilaji:  southern rock
Laulukieli:  englanti
Jäsenet:  Tipe Johnson, laulu   Ade Manninen, kitara   Petteri Hirvanen, kitara   John Vihervä, bassokitara   Nicce Lindholm, rummut   Pate Kivinen, kosketinsoitin  
Levy-yhtiö:  Stay Heavy Records, 2007–  
Infobox OKNimi-testi OK: 
Monsterbore on suomalainen southern rock -yhtye.
Jäsenet

Tipe Johnson – laulu
Ade Manninen – kitara
Petteri Hirvanen – kitara
John Vihervä – bassokitara
Nicce Lindholm – rummut
Pate Kivinen – kosketinsoitin
Diskografia

Morningstar (2008,  Stay Heavy Records)
Meksikon Grand Prix 2019

|  Meksikon Grand Prix 2019  |
| --- | --- |
 18. osakilpailu 21 osakilpailusta kaudella 2019. 

Päivämäärä:  27. lokakuuta 2019
Rata:  Autódromo Hermanos Rodríguez
Sijainti:  México, Meksiko
Ratatyyppi:  Moottorirata
Radan pituus:  4,304 km
Kilpailun pituus:  71 kierrosta, 305,354 km
Sää:   Puolipilvinen
Paalupaikka
Kuljettaja:   Charles Leclerc   (Ferrari)
Paaluaika:  1.15,024
Palkintokoroke
Voittaja:   Lewis Hamilton   (Mercedes)
Toinen:   Sebastian Vettel   (Ferrari)
Kolmas:   Valtteri Bottas   (Mercedes)
Nopein kierros
Kuljettaja:   Charles Leclerc   (Ferrari)
Kierrosaika:  1.19,232 (kierroksella 53)
Meksikon Grand Prix 2019 (virallisesti Formula 1 Gran Premio de México 2019) oli Formula 1 -kauden 2019 18. osakilpailu, joka ajettiin 27. lokakuuta Autódromo Hermanos Rodríguezin moottoriradalla Méxicossa Meksikossa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 25. lokakuuta | 10:00–11:30 | 18:00–19:30 | 1. vapaat harjoitukset |  Pilvinen | 16–17 °C | 21–24 °C | 69–74 % |
| 25. lokakuuta | 14:00–15:30 | 22:00–23:30 | 2. vapaat harjoitukset |  Pilvinen | 20–21 °C | 31–35 °C | 50–57 % |
| 26. lokakuuta | 10:00–11:00 | 18:00–19:00 | 3. vapaat harjoitukset |  Pilvinen | 15–16 °C | 20–21 °C | 76–81 % |
| 26. lokakuuta | 13:00–14:00 | 21:00–22:00 | Aika-ajot |  Pilvinen | 19–21 °C | 32–36 °C | 53–60 % |
| 27. lokakuuta | 13:10–15:10 | 21:10–23:10 | Kilpailu |  Puolipilvinen | 23–24 °C | 37–44 °C | 43–47 % |
Lähde:
Vapaat harjoitukset

Kilpailuviikonloppua varten kisajärjestäjät lisäsivät radalle kolmannen alueen, jossa kuljettajat saivat käyttää avattavaa takasiipeä. Haas-talli lähti viikonloppuun huolissaan, koska Meksikon osakilpailussa jäähdytys ja moottori olivat merkittävässä asemassa ja talli oli kärsinyt kauden aikana erityisesti jäähdytysongelmista.
Williams-talli ajatti ensimmäisissä vapaissa harjoituksissa testikuljettajaansa Nicholas Latifia. Harjoituksissa kuljettajat joutuivat ajamaan ensin välikelin renkailla, koska yönyli kestänyt sade oli kastellut radan. Racing Pointin Lance Stroll aiheutti radalle punaiset liput, kun hän kolaroi seinään Peraltada-mutkassa, mutta pystyi ajamaan takaisin varikolle seinän korjaustöiden ajaksi. Toro Rosson Pierre Gasly pyörähti Stadionin sisääntulossa, mutta vältti kolarin. Harjoitusten nopein oli Mercedeksen Lewis Hamilton.
Toisissa vapaissa harjoituksissa ajettiin kuivissa olosuhteissa, mutta kuljettajien vaikeutena oli pidon puute, mikä aiheutti muun muassa Leclercin, Mercedeksen Valtteri Bottaksen ja Red Bullin Alexander Albonin pyörähtämisen radalla. Albonin auto sai vakavia vaurioita seinään osumisesta, minkä seurauksena talli joutui vaihtamaan hänelle uuden rungon. Mercedeksen kuljettajat ajoivat aika-ajoihin valmistavaa testiohjelmaa, mutta heidän vauhtinsa ei riittänyt haastamaan Ferrarin ja Red Bullin kuljettajia. Toro Rosson kuljettajat sen sijaan pystyivät ajamaan parhaimmillaan kahden sekunnin kymmenyksen etäisyydelle Hamiltonista. Harjoitusten nopein oli Ferrarin Sebastian Vettel.
Kolmansissa vapaissa harjoituksissa kuljettajien haasteena oli jälleen yönyli kestänyt sade, minkä seurauksena suurin osa harjoitusajasta ajettiin radalla välikelin renkailla. Renault’n kuljettajien Daniel Ricciardon ja Nico Hülkenbergin osalta harjoitukset kuluivat varikolla, koska molempien autoihin oli iskenyt ilmansaasteiden vuoksi jäähdytys- ja hydrauliikkaongelmia. Gasly ajoi vain harjoitusten lopussa, koska hän oli saanut ruokamyrkytyksen. Harjoitusten nopein oli Ferrarin Charles Leclerc.
Aika-ajot

Aika-ajojen ensimmäisessä osiossa Toro Rosson kuljettajien Gaslyn ja Daniil Kvjatin vauhti oli harjoitusten tavoin lupaavaa ja molemmat ajoivat kymmenen parhaan joukkoon. Molemmat Haasit ja Williamsit sekä Stroll karsiutuivat ulos.
Toisessa osiossa Mercedes ajatti kuljettajiaan keskikovilla renkailla, joilla Bottas ja Hamilton olivat kärkijoukoissa, vaikka Bottaksen ensimmäinen yritys meni pieleen ja Hamilton ajoi pitkäksi. Red Bullit ja Ferrarit keskeyttivät nopeimman kierroksen ajamisen pehmeällä seoksella lähteäkseen kisaan myös kovemmalla seoksella. Viime kaudella paalupaikan ajaneen Ricciardon vauhti ei riittänyt viimeiseen osioon pääsyyn Renault’lla ja hän oli lopulta kolmastoista.
Kolmannessa osiossa Bottas teki ajovirheen ajamalla viimeisessä mutkassa seinään ja aiheutti radalle keltaiset liput. Keltaisten lippujen vuoksi kuljettajat joutuivat hidastamaan vauhtiaan radalla, mitä Max Verstappen ei tehnyt ja menetti paalupaikkansa ja sai kolmen lähtöruudun rangaistuksen kilpailuun. Leclerc merkittiin paalupaikan ajaneeksi kuljettajaksi.
Kilpailu

Kilpailun lähdössä Ferrari säilytti eturivinsä, mutta Hamilton ja Verstappen menivät pitkäksi ensimmäisissä mutkissa ajettuaan kilpaa rengas rengasta vasten. Alfa Romeo Racingin Kimi Räikkösen kilpailu meni pieleen alusta lähtien, kun hän jäi Williamsin George Russellin ja Haasin Kevin Magnussenin väliin, minkä seurauksena muodostui lisää romua ja kisajärjestäjät ottivat virtuaalisen turva-auton radalle. Räikkönen keskeytti kilpailun myöhemmin auton ylikuumenemiseen.
Neljännen kierroksen aikana Verstappen ohitti Bottaksen, mutta hän kärsi rengasrikon, kun Bottaksen auton etusiipi osui takarenkaaseen. Verstappen teki ylimääräisen varikkopysähdyksen ja ajoi lopulta kilpailussa kuudenneksi. Leclerc teki kärkikuljettajista toisen pysähdyksen, mutta mekaanikot eivät saaneet takarengasta vaihdettua nopeasti ja hän putosi neljänneksi. Hamilton joutui kilpailun aikana muuttamaan ajotyyliään kesken kaiken, kun kilpailun alussa saadut vauriot pohjalevyyn alkoivat vaikuttaa, ja Vettel ja Ferrari odottivat, että Hamiltonin renkaat kuluisivat loppuun. Hamilton voitti kilpailun, Vettel oli toinen ja Bottas kolmas.
Keskijoukoissa kotikilpailussaan ajanut Racing Pointin Sergio Pérez oli kilpailussa seitsemäs ja piti takanaan useamman kerran ohitusta yrittäneen Ricciardon. Huonovointisuudesta kärsinyt Gasly oli kilpailussa yhdeksäs, mutta tallikaveri Kvjat sen sijaan kolaroi Hülkenbergin kanssa kilpailun lopussa ja sai kymmenen sekunnin aikasakon, joka pudotti hänet pois pisteiltä.
Jälkijoukoissa Williamsin Russell ja Robert Kubica kävivät tallin sisäistä taistelua keskenään, mikä päättyi Kubican ohittaessa Russellin varikkokäynnin jälkeen, mutta Kubica kärsi myöhemmin rengasrikon ja putosi viimeiseksi. Haasin kuljettajien autoissa ei ollut riittävästi suorituskykyä taistella pisteistä, kun Magnussen oli viidestoista ja Romain Grosjean seitsemästoista. Myös McLarenin kuljettajien hyvin alkanut kilpailu kääntyi päinvastaiseksi, kun varikkokäyntien aikana Carlos Sainz otti kovemman rengasseoksen, joka ei toiminut kisavauhdin osalta (Sainz oli kolmastoista), ja Lando Norrisin kilpailu päättyi oikean takarenkaan kiinnitysongelmaan varikkopysähdyksellä ja myöhemmin lopullisesti keskeytykseen.
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 16 |  Charles Leclerc | Ferrari | 1.16,364 | 1.16,219 | 1.15,024 | 1 |
| 2 | 5 |  Sebastian Vettel | Ferrari | 1.16,696 | 1.15,914 | 1.15,170 | 2 |
| 3 | 44 |  Lewis Hamilton | Mercedes | 1.16,424 | 1.15,721 | 1.15,262 | 3 |
| 4 | 33 |  Max Verstappen | Red Bull Racing-Honda | 1.15,949 | 1.16,136 | 1.14,758 | 4 |
| 5 | 23 |  Alexander Albon | Red Bull Racing-Honda | 1.16,175 | 1.16,574 | 1.15,336 | 5 |
| 6 | 77 |  Valtteri Bottas | Mercedes | 1.17,062 | 1.15,852 | 1.15,338 | 6 |
| 7 | 55 |  Carlos Sainz | McLaren-Renault | 1.17,044 | 1.16,267 | 1.16,014 | 7 |
| 8 | 4 |  Lando Norris | McLaren-Renault | 1.17,092 | 1.16,447 | 1.16,322 | 8 |
| 9 | 26 |  Daniil Kvjat | Scuderia Toro Rosso-Honda | 1.17,041 | 1.16,657 | 1.16,469 | 9 |
| 10 | 10 |  Pierre Gasly | Scuderia Toro Rosso-Honda | 1.17,065 | 1.16,679 | 1.16,586 | 10 |
| 11 | 11 |  Sergio Pérez | Racing Point-BWT Mercedes | 1:17.465 | 1:16.687 |  | 11 |
| 12 | 27 |  Nico Hülkenberg | Renault | 1.17,608 | 1.16,885 |  | 12 |
| 13 | 3 |  Daniel Ricciardo | Renault | 1.17,270 | 1.16,933 |  | 13 |
| 14 | 7 |  Kimi Räikkönen | Alfa Romeo Racing-Ferrari | 1.17,225 | 1.16,967 |  | 14 |
| 15 | 99 |  Antonio Giovinazzi | Alfa Romeo Racing-Ferrari | 1.17,794 | 1.17,269 |  | 15 |
| 16 | 18 |  Lance Stroll | Racing Point-BWT Mercedes | 1.18,065 |  |  | 16 |
| 17 | 20 |  Kevin Magnussen | Haas-Ferrari | 1.18,436 |  |  | 17 |
| 18 | 8 |  Romain Grosjean | Haas-Ferrari | 1.18,599 |  |  | 18 |
| 19 | 63 |  George Russell | Williams-Mercedes | 1.18,823 |  |  | 19 |
| 20 | 88 |  Robert Kubica | Williams-Mercedes | 1.20,179 |  |  | 20 |
107 % aika: 1.21,265
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 71 | 1:36.48,904 | 3 | 25 |
| 2. | 5 |  Sebastian Vettel | Ferrari | 71 | +1,766 | 2 | 18 |
| 3. | 77 |  Valtteri Bottas | Mercedes | 71 | +3,553 | 6 | 15 |
| 4. | 16 |  Charles Leclerc | Ferrari | 71 | +6,368 | 1 | 12+1 |
| 5. | 23 |  Alexander Albon | Red Bull Racing-Honda | 71 | +21,399 | 5 | 10 |
| 6. | 33 |  Max Verstappen | Red Bull Racing-Honda | 71 | +1.08,807 | 4 | 8 |
| 7. | 11 |  Sergio Pérez | Racing Point-BWT Mercedes | 71 | +1.13,819 | 11 | 6 |
| 8. | 3 |  Daniel Ricciardo | Renault | 71 | +1.14,924 | 13 | 4 |
| 9. | 10 |  Pierre Gasly | Scuderia Toro Rosso-Honda | 70 | +1 kierros | 10 | 2 |
| 10. | 27 |  Nico Hülkenberg | Renault | 70 | +1 kierros | 12 | 1 |
| 11. | 26 |  Daniil Kvjat | Scuderia Toro Rosso-Honda | 70 | +1 kierros | 9 |  |
| 12. | 18 |  Lance Stroll | Racing Point-BWT Mercedes | 70 | +1 kierros | 16 |  |
| 13. | 55 |  Carlos Sainz | McLaren-Renault | 70 | +1 kierros | 7 |  |
| 14. | 99 |  Antonio Giovinazzi | Alfa Romeo Racing-Ferrari | 70 | +1 kierros | 15 |  |
| 15. | 20 |  Kevin Magnussen | Haas-Ferrari | 69 | +2 kierrosta | 17 |  |
| 16. | 63 |  George Russell | Williams-Mercedes | 69 | +2 kierrosta | 19 |  |
| 17. | 8 |  Romain Grosjean | Haas-Ferrari | 69 | +2 kierrosta | 18 |  |
| 18. | 88 |  Robert Kubica | Williams-Mercedes | 69 | +2 kierrosta | 20 |  |
| Kesk. | 7 |  Kimi Räikkönen | Alfa Romeo Racing-Ferrari | 58 | Ylikuumeneminen | 14 |  |
| Kesk. | 4 |  Lando Norris | McLaren-Renault | 48 | Keskeytys | 8 |  |
Nopein kierros: Charles Leclerc (Ferrari) 1.19,232 (kierroksella 53).
Lähde:
Daniil Kvjat ajoi maaliin yhdeksäntenä, mutta hän sai 10 sekunnin aikarangaistuksen kolarin aiheuttamisesta Nico Hülkenbergiin.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Mercedeksen sadas osakilpailuvoitto.
Max Verstappen sai kolmen lähtöruudun rangaistuksen, koska hän ei hidastanut vauhtiaan keltaisten lippujen aikana aika-ajojen kolmannessa osiossa ja täten menetti paalupaikkansa Charles Leclercille.
Nina Lundström

Nina Lundström
Nina Lundström (s. 26. lokakuuta 1961, Savonlinna) on ruotsinsuomalainen poliitikko, joka istui vuosina 2002–2006, 2010–2012 ja jälleen vuodesta 2016 alkaen liberaalien edustajana Ruotsin valtiopäivillä. Hänet valittiin Tukholman läänin vaalipiiristä. Paikallispolitiikassa hän on ollut kotikuntansa Sundbybergin kunnanvaltuustossa 1994–2003 ja 2006–2010.
Aiheesta muualla

https://sundbyberg.liberalerna.se/liberaler/nina-lundstrom/ (Arkistoitu – Internet Archive)
Moomin Characters

| Moomin Characters Oy Ltd |
| --- | --- |

Yritysmuoto:  osakeyhtiö
Perustettu:  1977
Toimitusjohtaja:  Roleff Erik Kråkström
Puheenjohtaja:  Sophia Jansson
Kotipaikka:  Helsinki, Suomi
Toimiala:  muumituotteiden lisensointi
Liikevaihto:   22,839 miljoonaa euroa (2022)
Liikevoitto:   5,810 miljoonaa euroa (2022)
Henkilöstö:  67
Kotisivu:  moomin.com
Infobox OKVirheellinen NIMI-arvo: 
Yrityksen toinen perustaja, Tove Jansson
Muumikuvio Finnairin lentokoneessa
Muumiaiheinen kahvila Helsinki-Vantaan lentoasemalla
Moomin Characters Oy Ltd on suomalainen osakeyhtiö, joka harjoittaa Tove Janssonien luomien muumihahmojen käyttöoikeuksien hallintaa ja lisensointia. Yhtiön kotipaikka on Helsinki. Sen perustivat Tove ja Lars Jansson 25. maaliskuuta 1977.
Historia

Yhtiö perustettiin Tove Janssonin 15. maaliskuuta 1958 perustaman toiminimen, Moomin Characters, Tove och Lars Jansson, jatkajaksi.
Toiminta

Moomin Characters omistaa ja hallinnoi kaikkia muumihahmojen käyttöoikeuksia. Yhtiön toiminta kattaa muun muassa oikeudet muumihahmojen käyttöön erilaisissa tuotteissa, elokuvissa, tv-sarjoissa ja muissa muumiaiheisissa julkaisuissa. Yhtiön tavoitteena on varmistaa, että muumihahmot ja niiden käyttö ovat sopusoinnussa Tove Janssonin taiteellisen perinnön kanssa.[lähde? ]
Taloudellinen tilanne

Moomin Charactersin liikevaihto vuonna 2022 oli 21,839 miljoonaa euroa, ja tilikauden tulos oli 5,81 miljoonaa euroa.
Johto

Yhtiön toimitusjohtajana toimii Roleff Erik Kråkström. Sophia Jansson, joka on Lars Janssonin tytär ja Tove Janssonin veljentytär, on yhtiön pääosakas ja taiteellinen johtaja. Hänellä on keskeinen rooli yhtiön päätöksenteossa ja hän valvoo, että muumihahmojen käyttö on linjassa Tove Janssonin taiteellisen vision kanssa.[lähde? ]
Aiheesta muualla

Yhtiön kotisivut
Night Prowler

| ”Night Prowler” AC/DC |
| --- | --- | --- |

Kappaleen tiedot
 Albumilta: Highway to Hell
 Äänitetty : kevät 1979
 Julkaistu: 1979
 Tuottaja(t): Mutt Lange
 Tyylilaji: blues rock
 Kesto: 06.16
 Levy-yhtiö: Atlantic Records
Highway to Hellin muut kappaleet
| ”Love Hungry Man” 9 | ”Night Prowler” 10 | ”{{{seuraava}}}”  |
Night Prowler on australialaisen hard rock-yhtyeen AC/DCn kappale läpimurtolevyltä Highway to Hell. Kappale on enemmänkin hidasta bluesia, poiketen AC/DC:n normaalista linjasta. Kun Highway to Helliä tehtiin, Night Prowler oli luultavasti sessioiden vanhin biisi. Siitä oli tätä ennen levytetty neljä epäonnistunutta versiota, ja vasta Highway to Hellillä kuultiin lopullinen versio.
Kappaleen kitarat on viritetty puoli sävelaskelta alaspäin (EbAbDbGbBbEb).
Kohu

Pääartikkeli: Richard Ramirez
Kappale sai kyseenalaista julkisuutta vuonna 1985, kun yhdysvaltalainen sarjamurhaaja Richard Ramirez pidätettiin. Ramirez paljasti, että oli usein fiilistellyt kappaleen tahtiin. Asiaan saatiin vakuutta, kun Ramirezin kotoa löydettiin AC/DC:n lippis. Tapauksen vuoksi monet uusvanhoilliset tahot syyttivät yhtyettä saatananpalvonnasta, yrittivät estää AC/DC:n kappaleiden soittamista radioasemilla ja boikotoivat yhtyeen esiintymisiä. "He eivät ymmärrä, että kappaleessa vain hiivitään parin vanhan tyttöystävän luo, tehdään temput ja häivytään", valitteli Malcolm medialle kappaleen sanoituksista.
Kokoonpano kappaleella

Angus Young - soolokitara
Malcolm Young - komppikitara, taustalaulu
Bon Scott - laulu
Cliff Williams - basso, taustalaulu
Phil Rudd - rummut
Myllyteatteri

Myllyteatteri on vuonna 2003 Helsingissä perustettu ammattiteatteriryhmä, joka tekee teatteriesityksiä ja tapahtumia. Myllyteatteri toimii Helsingistä käsin kotimaassa ja kansainvälisesti. Ryhmän taiteellisena johtajana toimii ohjaaja-käsikirjoittaja Miira Sippola. Myllyteatterin jäsenet ovat esittävän taiteen ammattilaisia.
Myllyteatterin nimi tulee ajatuksesta panna samaan myllyyn teatterin kaikki elementit, ja työryhmän yhteisen taiteellisen prosessin myötä koostaa elementeistä monikudelmaisia (polyfonisia) teoksia ja tapahtumia. Myllyteatterin nimi viittaa myös Myllysaliin, vanhaan myllyyn ja muuntamoon Suomenlinnassa, jossa ryhmä aloitti toimintansa vuonna 2003. Erilaisten elementtien yhdistäminen sekä paikkasidonnaisuus (site spesific) ovat olleet toiminnan alusta pitäen ryhmän esitystoiminnan lähtökohtia.
Toiminta ja ansiot

Esitys  Tapaus Gaala vuonna 2014 oli Myllyteatterin 10-vuotisjuhlaesitys, ja lapsuusmuistoista ja Suomen historiasta koostettu mielen karuselli.
Vuosina 2011–2012 Myllyteatteri vastasi mittavan Divina Commedia -teatterihankkeen taiteellisesta ja tuotannollisesta johtamisesta ja toteutuksesta. Kaksivuotisessa EU-hankkeessa, Danten Jumalainen näytelmä käännettiin teatteriksi monikansallisena työryhmänä sekä kotimaassa että ulkomailla. Hankkeen lopputulos Divina Commedia 2.0 valmistettiin Portugaliin marmorikaivokselle, jossa se esitettiin Escrita Na Paisagem -festivaalilla 4.–7.7.2012.
Divina Commedia kutsuttiin vierailulle Skupi ITF -teatterifestivaaleille Makedoniaan marraskuussa 2012, jossa esitys näytettiin Makedonian Kansallisteatterissa. Teos palkittiin festivaalin ”Best Performance” -palkinnolla.
Myllyteatteri järjesti Tragediakilpailut ja TeatteriTeltan Rautatientorille 2008.
Myllyteatterin tuotannot 2003–2014

2004, Suuren hyvästijätön päivä, Helsinki ja Lahti
2004, Tapaus A, Helsinki
2004, Aineen tahtoa vastaan, Helsinki
2005, Heporaudasta kipinä, Helsinki
2005–06, Tapaus B - Tyhjän mahan kutsu, Helsinki
2006, Satasen sanan sanoja, Helsinki
2007, Tapaus C – Eläimen etsintä, Helsinki
2008, Lootin vaimo, TeatteriTeltta-festivaali, Tragediakilpailut, Helsinki
2009, Via Crucis, Helsinki
2010, Via Crucis, Helsinki
2010-2009, Saari - Edinburgh Festival Fringe, Edinburgh, Skotlanti, Oulu, Helsinki
2011, Jumalainen näytelmä, Helsinki
2012, Divina Comédia, Portugali ja Makedonia
2014, Tapaus Gaala, Helsinki (10-vuotisjuhlaesitys)
Kansainvälisyys

Myllyteatterin jäsenet ovat hakeneet koulutusta ja esiintymiskannuksiaan Euroopasta, Yhdysvalloista, Japanista ja Venäjältä. Kansainväliset yhteistyöprojektit, ulkomaanvierailut ja teatterityön hahmottaminen kansainvälisesti leimaavat Myllyteatterin toimintaa.
Fyysinen harjoittelu

Myllyteatteri harjoittaa fyysistä näyttelijäntyötä Suzuki Acting Method- ja Viewpoints-metodien, sekä ryhmän itse kehittämien harjoittelumuotojen avulla. Myllyteatterin yhteydessä toimii säännöllisesti harjoitteleva treenikollektiivi. Teatteri on järjestänyt useita fyysisen teatterin työpajoja.
Divina Comedia